Мы махуэхэм
Мэлыжьыхьым и 4,
щэбэт
Интернетым и дунейпсо махуэщ
Лагъымым къыпкърыкI шынагъуэмрэ щIым а Iэщэ лIэужьыгъуэр къыхэхыжынымрэ ятеухуа щIэныгъэ цIыхухэм етыным и дунейпсо махуэщ
1719 гъэм Урысейм Ладогэ кIэнауэр, Волхов, Нева псыхэр зэпызыщIэр, ухуэн щыщIадзащ.
1785 гъэм инджылыз инженер Картрайт Эдмунд щэкI зэрызэIуащэ, лъакъуэкIэ бгъэлажьэ хъу станокыр къызэригупсысам щыхьэт техъуэ тхылъыр иратащ.
1850 гъэм Лос-Анджелес жылэр (США) къалэ хъуащ.
1866 гъэм революционер Каракозов Дмитрий Урысейм и пащтыхь Александр ЕтIуанэр иукIыну хэтащ.
1932 гъэм США-м щыщ биохимик Кинг Чарльз Глен С витаминыр къихутащ, ар нэхъыбэу зыхэлъ пхъэщхьэмыщхьэхэр, хадэхэкIхэр къигъэнэIуащ.
1933 гъэм Къэбэрдей-Балъкъэрым и тхакIуэхэм я оргбюро къызэрагъэпэщащ.
1945 гъэм Дзэ Плъыжьым Венгриер хуит къищIы-жащ.
1945 гъэм советыдзэхэм Братиславэ (иджыпсту ар Словакием и щыхьэрщ) къалэр фашистхэм къыIэщIагъэкIыжащ.
1947 гъэм Граждан авиацэм и дунейпсо зэгухьэныгъэм лэжьэн щIидзащ.
1949 гъэм Вашингтон къыщызэрагъэпэщащ НАТО зэгухьэныгъэр. Абы хыхьат США-р, Бельгиер, Великобританиер, Голландиер, Даниер, Исландиер, Италиер, Канадэр, Люксембургыр, Норвегиер, Португалиер, Франджыр.
1973 гъэм Нью-Йорк и Манхэттэн районым къыщызэIуахащ Дунейпсо сату центрыр. Абы хыхьэ унэ-хэм я нэхъ инитIыр, дэтхэнэри къати 110-рэ хъууэ щытар, 2001 гъэм фокIадэм и 11-м къагъэуащ.
Инджылыз тхакIуэ цIэрыIуэ Рид Майн къызэралъхурэ илъэс 202-рэ ирокъу.
Совет актрисэ цIэрыIуэ, СССР-м и цIыхубэ артисткэ Быстрицкая Элинэ и ныбжьыр илъэс 92-рэ ирокъу.
Совет кинорежиссёр, сценарийхэр зытхыу щыта, РСФСР-м и цIыхубэ артист, Лениным и цIэр зезыхьэ саугъэтыр зрата Тарков- ский Андрей къызэралъхурэ илъэс 88-рэ ирокъу.
Совет усакIуэ-уэрэдус цIэрыIуэ, УФ-м и цIыхубэ артист Резник Илья и ныбжьыр илъэс 82-рэ ирокъу.
Адыгэхэм я къекIуэкIыкIам теухуа лэжьыгъэ куэд зиIа, тхыдэ щIэныгъэхэм я доктор, профессор Кокиев Георгий къызэралъхурэ илъэси 124-рэ ирокъу.
Къэрал къулыкъущIэ, Абхъаз Республикэм и етIуанэ президенту щыта, АР-м и ЛIыхъужь Бэгъэпщ Сергей къызэралъхурэ илъэс 71-рэ ирокъу.
УсакIуэ, Адыгэ Республикэм щэнхабзэмкIэ щIыхь зиIэ и лэжьакIуэ Емыжь МулиIэт къыщалъхуа махуэщ.
Философие щIэныгъэхэм я доктор, профессор, УФ-м цIыхухэм щIэныгъэ нэхъыщхьэ егъэгъуэтын и IэнатIэм щIыхь зиIэ и лэжьакIуэ Къумыкъу Iэуес и ныбжьыр илъэс 54-рэ ирокъу.
Актёр, теленэтынхэр езыгъэкIуэкI Нагиев Дмитрий и ныбжьыр илъэс 53-рэ ирокъу.
БэнэкIэ хуитымкIэ дунейпсо чемпион Нартокъуэ Аслъэн и ныбжьыр илъэс 40 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 13 — 16, жэщым градуси 5 — 7 щыхъунущ.
Мэлыжьыхьым и 5, тхьэмахуэ
Геологым и махуэщ
Хьэнтхъупсым и дунейпсо махуэщ
Къалмыкъ Республикэм и Конституцэм и махуэщ
Корее Ипщэм щагъэлъапIэ жыгхэр хэсэным и махуэр
Къэзахъстаным Iэпхъуэшапхъуэ Iуэхухэр зи нэIэ щIэт и полицэм и махуэщ
Тыркумэн Республикэм щагъэлъапIэ псы ткIуэпсым и махуэр
1241 гъэм Невский Александр и дзэм Чудскэ гуэлым и деж нэмыцэдзэр щызэтрикъутащ.
1905 гъэм Курп Ищхъэрэ къуажэм и мэкъумэшыщIэхэм зыкъаIэтащ.
1941 гъэм фашист Германиемрэ Италиемрэ я дзэхэр Югославиемрэ Алыджымрэ ятеуащ.
1941 гъэм СССР-мрэ Югославиемрэ Iэ традзащ зэныбжьэгъуным, зыр адрейм темыуэным теухуа зэгурыIуэныгъэм.
1942 гъэм Гитлер Адольф унафэ ищIащ и дзэхэм я къару нэхъыщхьэхэр Кавказым и щIыдагъэр зыIэрагъэхьэным хузэщIагъэуIуэу абыкIэ къаунэтIыну.
1943 гъэм ВКП(б)-м и Къэбэрдей-Балъкъэр обкомым и бюром унафэ къищтащ Бахъсэн ГЭС-р зэфIэгъэувэжыным теухуауэ.
1943 гъэм Налшык дагъэ щыщIахуу дэт завод №1-р зэфIагъэувэжащ.
1955 гъэм Инджылызым и премьер-министр къулыкъум текIащ Черчилль Уинстон. Ар илъэс 50-м щIигъукIэ политикэм хэтат.
1977 гъэм СССР-м къыщIэгъэкIын щыщIадзащ ВАЗ-2121 автомобилыр — «Нива» зыфIащар.
1980 гъэм СССР-мрэ Афганистанымрэ я унафэщIхэм Iэ традзащ советыдзэм щыщ гупхэм я къулыкъур Афганистаным щрахьэкIыным теухуауэ.
1991 гъэм къызэрагъэпэщащ «Русские Витязи» кхъухьлъатэ гупыр.
1992 гъэм Босниемрэ Герцеговинэмрэ къэралым унафэ къищтащ Югославием къызэрыхэкIым теухуауэ.
1993 гъэм УФ-м и Правительствэм и унафэкIэ къызэрагъэпэщащ «Лукойл» щIыдагъэ компаниер.
Австрием щыщ дирижёр цIэрыIуэ Герберт фон Караян къызэралъхурэ илъэси 112-рэ ирокъу.
Совет актрисэ, УФ-м щIыхь зиIэ и артисткэ Кустинская Наталье къызэралъхурэ илъэс 82-рэ ирокъу.
БзэщIэныгъэлI, филологие щIэныгъэхэм я доктор, профессор, ЩIДАА-м и академик ПIаз Сергей и ныбжьыр илъэс 64-рэ ирокъу.
Къалмыкъ Республикэм и унафэщIу щыта, Дуней-псо шахмат федерацэм и президент Илюмжинов Кирсан и ныбжьыр илъэс 58-рэ ирокъу.
Урысей спортсменкэ, дуней псом боксымкIэ и чемпионкэ Рагозинэ Наталье и ныбжьыр илъэс 44-рэ ирокъу.
Урысей биатлонист цIэрыIуэ, дунейми Олимп Джэгухэми я чемпион Волков Алексей и ныбжьыр илъэс 32-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх тIэкIу къыщешхынущ. Хуабэр махуэм градус 16 — 17, жэщым градуси 7 — 10 щыхъунущ.
Мэлыжьыхьым и 6, блыщхьэ
Зыужьыныгъэмрэ мамырыгъэмрэ яхуэлажьэ спортым и дунейпсо махуэщ. ООН-м и Ассамблее Нэхъыщхьэм 2013 гъэм шыщхьэуIум и 23-м унафэ къищтащ илъэс къэс а махуэр мэлыжьыхьым и 6-м къэралхэм зэдагъэлъэпIэным теухуауэ.
СтIолыщхьэ теннисым и дунейпсо махуэщ
УФ-м и МВД-м и следственнэ органхэм я лэжьакIуэхэм я махуэщ
Къыргъызым щагъэ-лъапIэ физкультурэмрэ спортымрэ я лэжьакIуэхэм я махуэр
248 гъэм римдэсхэм Iэтауэ ягъэлъэпIауэ щытащ я къалэр илъэс мин зэрырикъур. Тхыдэджхэм къагурыIуэркъым а махуэм икIи а илъэсым ар щIагъэлъэпIар, сыту жыпIэмэ, Урымым и тхыдэм и пэжыпIэр нэсу зыщIэу къалъытэ Варрон Марк зэрыжиIамкIэ, Рим къалэм и лъабжьэр Ромул щигъэтIылъар 753 гъэм и мэлыжьыхьым и 21-рщ.
1814 гъэм Наполеон Франджым и пащтыхь къулыкъум текIыну къытрагъэхьэри, апхуэдэ лъэбакъуэ япэу ирагъэчауэ щытащ франджыдзэм и маршалхэу Мортьерэ де Мармонрэ.
1896 гъэм Афинхэм (Алыдж) къыщызэIуахауэ щытащ япэ Гъэмахуэ Олимп Джэгухэр. Зэпеуэхэр щекIуэкIащ «Панатинаикос» алыдж стадионым. Япэ джэгухэм хэтащ къэрал 14-м щыщ спортсмен 241-рэ, лIэужьыгъуибгъукIэ зэпеуащ. ЦIыхубзхэр зэхьэзэхуэхэм хагъэхьатэкъым. Япэ Олимп чемпион хъуауэ щытар США-м щыщ, атлетикэ псынщIэм щиIа зэфIэкIхэмкIэ цIэрыIуэ Коннолли Джеймс Бренданщ.
1899 гъэм Москва и уэрамхэм къыдыхьащ электрокъарукIэ лажьэ япэ трамвайр.
1930 гъэм СССР-м и ЦИК-м и унафэкIэ къащтащ Ленин, Вагъуэ Плъыжь орденхэр. Хэку зауэшхуэм и зэманым цIыху нэхъыбэ дыдэм хуагъэфэща къэрал дамыгъэхэм ящыщщ Вагъуэ Плъыжь орденыр.
1941 гъэм нэмыцэ кхъухьлъатэхэм Югославием и щыхьэр Белград лагъымхэр дадзэн, къалэр зэхэкъутэн щIадзащ.
Урысей жылагъуэ лэжьакIуэ, тхакIуэ-публицист Герцен Александр къызэралъхурэ илъэс 208-рэ ирокъу.
Урыс дохутыр цIэрыIуэ, хирург Iэзэ дыдэу къалъытэу щыта, профессор Склифосовский Николай къызэралъхурэ илъэси 184-рэ ирокъу.
Совет актёр, режиссёр, СССР-м и цIыхубэ артист Меркурьев Василий къызэралъхурэ илъэси 116-рэ ирокъу.
Тхыдэ щIэныгъэхэм я доктор, профессор, Акмеологие щIэныгъэхэм я академиеу Санкт-Петербург щыIэм и действительнэ член Бэчыжь Мухътар и ныбжьыр илъэс 91-рэ ирокъу.
Совет актёр, кинорежиссёр, РСФСР-м и цIыхубэ артист Любшин Станислав и ныбжьыр илъэс 87-рэ ирокъу.
Дирижёр, композитор, УФ-ми Къалмыкъ Республикэми я цIыхубэ артист, КъБР-м и Къэрал саугъэтым и лауреат Темыркъан Борис къызэралъхурэ илъэс 83-рэ ирокъу.
БзэщIэныгъэлI, филологие щIэныгъэхэм я доктор, Адыгэ къэрал университетым и профессор Бырсыр Батырбий и ныбжьыр илъэс 81-рэ ирокъу.
КъШР-м и цIыхубэ усакIуэ АбытIэ Хъызыр къызэралъхурэ илъэс 79-рэ ирокъу.
Психологие щIэныгъэхэм я доктор, профессор Къэбардэ Мухьэмэд и ныбжьыр илъэс 72-рэ ирокъу.
Физико-математикэ щIэныгъэхэм я доктор, КъБКъУ-м и профессор ХъуэкIуэн Мурат и ныбжьыр илъэс 62-рэ ирокъу.
Адыгей тхакIуэ Джэш Рахьмэт къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 7 — 9, жэщым 1 градус щыхъунущ.
Зыгъэхьэзырар
ЖЬЭКIЭМЫХЪУ Маринэщ
